CELEX: 62018CN0116
Language: sk
Date: 2018-02-14 00:00:00
Title: Vec C-116/18: Žaloba podaná 14. februára 2018 – Európska komisia/Rumunsko

23.4.2018   
            
            
               SK
            
            
               Úradný vestník Európskej únie
            
            
               C 142/36
            
         Žaloba podaná 14. februára 2018 – Európska komisia/Rumunsko
   (Vec C-116/18)
   (2018/C 142/47)
   Jazyk konania: rumunčina
   
      Účastníci konania
   
   
      Žalobkyňa: Európska komisia (v zastúpení: J. Samnadda, L. Nicolae a G. von Rintelen, splnomocnení zástucovia)
   
      Žalovaný: Rumunsko
   
      Návrhy žalobkyne
   
   
               —
            
            
               určiť, že Rumunsko tým, že neprijalo do 10. apríla 2016 zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2014/26/EÚ z 26. februára 2014 o kolektívnej správe autorských práv a práv súvisiacich s autorským právom a o poskytovaní multiteritoriálnych licencií na práva na hudobné diela na on-line využívanie na vnútornom trhu (1), alebo v každom prípade tým, že o týchto opatreniach neinformovalo Komisiu, si nesplnilo povinnosti podľa článku 43 ods. 1 tejto smernice,
            
         
               —
            
            
               uložiť Rumunsku v súlade s ustanoveniami článku 260 ods. 3 ZFEÚ zaplatenie penále vo výške 42 377,60 eura za každý deň omeškania od dátumu vyhlásenia rozsudku v tejto veci do splnenia povinnosti oznámiť opatrenia na vykonanie smernice 2014/26/EÚ,
            
         
               —
            
            
               uložiť Rumunsku povinnosť nahradiť trovy konania.
            
         
      Žalobné dôvody a hlavné tvrdenia
   
   V súlade s článkom 43 ods. 1 smernice 2014/26/EÚ sú členské štáty povinné prijať a uplatňovať zákony, iné právne predpisy a správne opatrenia potrebné na dosiahnutie súladu s touto smernicou do 10. apríla 2016, ako aj oznámiť tieto opatrenia Komisii. Preto členským štátom prislúcha, aby prijali potrebné opatrenia na prebratie smernice do vnútroštátneho práva v lehotách, ktoré stanovila, a oznámili tieto opatrenia Komisii.
   Komisia tiež navrhuje, aby sa Rumunsku uložilo penále vo výške 42 377,60 eura za každý deň omeškania od dátumu vyhlásenia rozsudku v tejto veci, za nesplnenie povinnosti oznámiť opatrenia na prebratie smernice 2014/26/EÚ. Výška tohto penále bola stanovená s prihliadnutím na závažnosť porušenia, jeho trvanie a potrebu zabezpečiť odstrašujúci účinok sankcie, na základe platobnej schopnosti členského štátu.
   Lehota na prebratie smernice do vnútroštátneho práva uplynula 10. apríla 2016.
   
      (1)  Ú. v. EÚ L 84,2014, s. 72.